Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 401/14/8803	Košice II, 31.12.2014
EEČ : 2-64-6-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
1/ 	Obvinený ústne vyhlásil, že spáchal uvedený skutok, za ktorý je  trestne stíhaný a že toto vyhlásenie vykonal slobodne, vážne, zrozumiteľne, pričom ľutuje svojho protiprávneho konania a ospravedlňuje sa splnomocnencovi za poškodenú spoločnosť, pričom prehlasuje, že škodu v plnej výške jednorázovo uhradil, t.j. 115,81 €.

	Splnomocnenec za poškodenú spoločnosť prehlasuje, že škoda ich spoločnosti zo strany obvineného im bola v plnej výške uhradená, t.j.115,81 € , taktiež obvinený sa za svoje protiprávne konanie ospravedlnil počas mediačného konania.

2/ 	Obvinený zložil na účet Okresnej prokuratúry XXXXX XXXXX čiastku vo výške 50,-€, doklad o zaplatení tvorí prílohu tohto zmieru.  Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený aj so súhlasom poškodeného určili 50%, t.j. 25,-€ a na všeobecne prospešné účely určili 50%, t.j 25,-€ na XXXXX

3/ Splnomocnenec prehlasuje, že súhlasí so  zmierom a vyhlasuje, že týmto sú ich nároky voči obvinenému v tejto veci celkom uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX

	V  trestnej  veci vedenej  proti  obv. XXXXX pre prečin krádeže podľa § 212  ods. 2 písm. e/ Trestného zákona ktorého sa dopustil na tom skutkovom základe, že  

-	v období od 08.04.2014 do 25.04.2014 na odbernom mieste XXXXX, Krásnohorská XXXXX, parcela číslo XXXXX uskutočnil neoprávnený odber zemného plynu, a to tak, že porušil prevádzkovú plombu na plynomeri XXXXX, ktorý sa nachádza v plote v skrinke, na ktorom bola porušená dodávka zemného plynu dňa  07.04.2014 pre nesplnenie finančných záväzkov odberateľa, a to tak, že bol uzatvorený hlavný uzáver plynu do plynomera bola vložená plechová záslepka a šrúbenie plynomera bolo opatrené prevádzkovou plombou, kde bola zaznamenaná neoprávnená spotreba zemného plynu, čím spôsobil spoločnosti XXXXX škodu vo výške 115,81 €.

Odôvodnenie: 
	Uznesením povereného príslušníka Okresného riaditeľstva PZ, obvodného oddelenia PZ XXXXX - XXXXX sp. zn. XXXXX zo   dňa 19.06.2014  bolo   podľa  § 199  ods. 1 Trestného poriadku začaté trestné stíhanie a dňa 02.09.2014 bolo podľa 206 ods. 1 Trestného  poriadku  vznesené  obvinenie XXXXX pre prečin krádeže podľa § 212 ods. 2 písm. e/ Trestného zákona na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a splnomocnenec poškodeného XXXXX  uzavreli dňa 19.11.2014  za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodený nežiada žiadnu náhradu škody, žiada však ospravedlnenie od obvineného a prísľub do budúcna, že sa z jeho strany nebude takéto konanie opakovať.

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, poškodenému sa ospravedlnil a prisľúbil, že takéto konanie sa už nebude v budúcnosti opakovať.

Dňa 19.11.2014 obvinený XXXXX zložil na depozitný účet Okresnej  prokuratúry XXXXX XXXXX peňažnú sumu vo výške 50,-€, určenú vo výške 25,-€ štátu na peňažnú pomoc poškodeným trestnými činmi a vo výške 25,-€ na všeobecne  prospešné účely,  a  to  pre XXXXX v prospech účtu čXXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvineného a na jeho  osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná /§ 185 a nasl. Tr. por.)

JUDr. Vladimír Rečo
prokurátor